Source: http://njt.hu/cgi_bin/njt_doc.cgi?docid=85160.379458
Timestamp: 2020-05-25 05:01:46
Document Index: 9546660

Matched Legal Cases: ['§11', '§16', '§26', '§28', '§33', '§35', '§37', '§39', '§44']

81/2004. (IX. 18.) ESZCSM rendelet
az egyes szociális szolgáltatásokat végzők képzéséről és vizsgakövetelményeiről
A szociális igazgatásról és szociális ellátásokról szóló 1993. évi III. törvény 132. §-a (2) bekezdésének k) pontjában foglalt felhatalmazás alapján a következőket rendelem el:
1. § E rendelet alkalmazási köre
a) a családsegítés vonatkozásában az adósságkezelési tanácsadó,
b)1 a támogató szolgálat,
c) a falu- és tanyagondnoki szolgálat vonatkozásában a falu- és tanyagondnoki,
d)2 a közösségi pszichiátriai ellátás,
e)3 a komplex támogatási szükségletmérő,
f)4 az óvodai és iskolai szociális segítő,
g)5 a szociális diagnózist készítő esetmenedzser,
h)6 szenvedélybetegek közösségi ellátása és alacsonyküszöbű ellátása
képzésre terjed ki (a továbbiakban együtt: képzés).
A képzésre vonatkozó általános szabályok
2. § (1)7 A képzés térítésköteles. A képzést a Szociális és Gyermekvédelmi Főigazgatóság (a továbbiakban: Főigazgatóság) szervezi.
(2) A képzés a szociális ágazat irányítását végző miniszter által jóváhagyott oktatási program (a továbbiakban: oktatási program) alapján történik.
(3)8 A Főigazgatóság a képzést maga végzi, vagy ezzel – képzési megállapodás keretében – olyan más intézményt is megbízhat, amely
a)9 az oktatási programban szerepel,
b) a képzés helyét és tárgyi feltételeit biztosítani képes,
c) a képzési programot az oktatási programnak megfelelően készítette el,
d) a képzésben résztvevő oktatók képesítése és a felhasználni kívánt szakmai segédanyag minősége alapján a képzés megfelelő színvonalát biztosítani képes,
e)10 a képzésben résztvevő oktatóknak a Főigazgatóság által évente szervezett szakmai konzultáción való részvételét biztosítja.
(4) A (3) bekezdésben foglalt képzési megállapodás érvényességéhez a szociális ágazat irányítását végző minisztérium (a továbbiakban: minisztérium) jóváhagyása szükséges.
3. §11 A Főigazgatóság a képzésekkel kapcsolatosan minden év februárjában közleményt jelentet meg a honlapján és a Szociális Ágazati Portálon, amely tartalmazza a jelentkezéssel és a képzéssel kapcsolatos tudnivalókat, így különösen a képzés helyét, időpontját, a jelentkezési díjat és a képzési térítési díjat.
4. § (1)12 A jelentkező a képzésen való részvételi szándékát a Szociális Ágazati Portálon közzétett jelentkezési lapnak a Főigazgatósághoz elektronikusan történő benyújtásával jelzi.
(2) A jelentkezés elfogadásának feltétele a jelentkezési díj megfizetése.
(3)13 A Főigazgatóság a jelentkezés elfogadása esetén a jelentkező részére – a jelentkezési lap beérkezését követő 30 napon belül – a Szociális Ágazati Portálon közzétett igazolást állítja ki, és tájékoztatást ad a képzéssel kapcsolatos tudnivalókról, így különösen a vizsgakövetelményekről.
(4)14 A (2) bekezdésben foglalt összeg csak abban az esetben igényelhető vissza, ha a jelentkező beiskolázását a Főigazgatóság a (3) bekezdésben foglalt igazolás kiállítását követő 1 éven belül nem biztosítja.
(5)15 A Főigazgatóság a jelentkezőket – az 1. számú melléklet 3. pontjának figyelembevételével – úgy osztja el a képzést végző intézmények (a továbbiakban: képzőhely) között, hogy a képzőhely és a jelentkező lakóhelye egymáshoz a lehető legközelebb legyen.
5. §16 (1)17 A képzőhely és a képzésen részt vevő személy képzési szerződést köt. A képzési szerződésnek tartalmaznia kell
a) a képzőhely megnevezését, címét, képviselőjének nevét,
b) az oktatási program címét,
c) az oktatási program engedélyszámát,
d) a képzésen részt vevő személy képzés során nyújtott teljesítménye ellenőrzésének, értékelésének módját,
e) a képzésen részt vevő személy számára megengedett hiányzás mértékét, és ennek túllépése esetén az őt érintő következményeket,
f) a képzési térítési díj mértékét és fizetésének módját,
g) a képzésben részt vevő személy, illetve a képzőhely szerződésszegésének következményeit,
h) a panaszkezelés módját.
(2) A képzési szerződést a képzőhely köteles 5 évig megőrizni.
6. § (1) A minisztérium ellenőrzi, hogy a képzések megfelelnek-e az oktatási programban, illetve az e rendeletben foglaltaknak.
(2)18 A Főigazgatóság a minisztérium részére minden év január 31-éig beszámolót készít az előző évben lebonyolított képzésekről.
7. § (1)19 A képzésen az vehet részt, aki az 1. §-ban meghatározott szakterületen a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendeletben, illetve a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendeletben foglalt képesítési előírásokat egyebekben teljesíti.
(2) A képzésen résztvevő személy – legalább 15 és legfeljebb 30 fős csoportban – elméleti és gyakorlati oktatáson vesz részt.
8. § (1) A képzésen résztvevő személy
a) ha az oktatási program ezt előírja, az egyes tantárgyakból szóbeli és/vagy írásbeli vizsgát,
b) a képzés végén szóban vagy írásban záróvizsgát
(2) A záróvizsga időpontját a képzés utolsó napját követő 15. és 60. nap között kell meghatározni.
(3) A képzőhely a záróvizsga időpontjáról legalább 30 nappal korábban tájékoztatja a képzésen résztvevő személyt.
9. § (1) A képzésen résztvevő személy – ha az oktatási program ezt előírja – szakmai dolgozatot készít, és azt a záróvizsgán megvédi.
(2) A szakmai dolgozatot legalább 15 nappal a záróvizsgát megelőzően be kell nyújtani a képzőhely felé.
(3) Záróvizsgára az bocsátható, aki
a) a képzési programban megállapított kötelező óraszámnak
aa) elméleti oktatás esetén legalább a 80%-át, az adósságkezelési tanácsadó képzés vonatkozásában legalább a 90%-át,
ab) gyakorlati oktatás esetén a 100%-át,
b) tantárgyi vizsgakötelezettségét,
c) szakmai dolgozat-írási kötelezettségét
10. § (1) A képzésen résztvevő személy 3 tagú vizsgabizottság előtt záróvizsgát tesz.
(2)20 A vizsgabizottság elnökét a szociális ágazat irányítását végző miniszter kéri fel.
(3) A záróvizsgát a vizsgabizottság
a) kiválóan megfelelt,
b) jól megfelelt,
c) megfelelt,
d) nem felelt meg
minősítéssel értékeli.
(4)21 A Főigazgatóság a sikeres záróvizsgát követően – a képzőhely által kiállított igazolás alapján – a képzésen résztvevő személy részére a Szociális Ágazati Portálon közzétett tanúsítványt állítja ki.
AZ EGYES KÉPZÉSEKRE VONATKOZÓ SPECIÁLIS SZABÁLYOK
Az adósságkezelési tanácsadó képzés
11. § (1)22 Az adósságkezelési tanácsadó képzés célja a képzésen részt vevő személy felkészítése háztartásgazdálkodási tanácsadás ellátására, valamint az egyének, a családok és a közösségek számára a pénzügyi kultúra javítása céljából biztosított szolgáltatások nyújtására.
(2)23 A képzés kötelező óraszáma 120 óra, ebből
a) 72 óra elméleti oktatás,
b) 48 óra gyakorlati oktatás.
A támogató szolgálat képzés25
12. §26 (1) A támogató szolgálat képzés felkészíti a képzésen részt vevő személyt a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 39/A. §-ában foglalt feladatok ellátására.
(2) A képzés kötelező óraszáma segítő munkakör esetén 80 óra, ebből
a) 16 óra elméleti oktatás,
b) 64 óra gyakorlati oktatás.
(3) A képzés kötelező óraszáma gondozó, illetve terápiás munkatárs esetén 160 óra, ebből
a) 60 óra elméleti oktatás,
b) 100 óra gyakorlati oktatás.
14. §28
A falu- és tanyagondnoki képzés
15. § (1) A falu- és tanyagondnoki képzés célja a képzésen résztvevő személy felkészítése a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 39. §-ának (1)–(4) bekezdéseiben foglalt feladatok ellátására.
(2)29 A képzés kötelező óraszáma 170 óra, ebből
a)30 52 óra elméleti oktatás,
b)31 118 óra gyakorlati oktatás.
A közösségi pszichiátriai ellátás képzés32
16. §33 (1) A közösségi pszichiátriai ellátás képzés felkészíti a képzésen részt vevő személyt a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 39/F. § (2) bekezdésében, 39/G. § (3) bekezdésében és 39/H. §-ában foglalt feladatok ellátására.
(2) Az (1) bekezdésben foglalt képzés kötelező óraszáma 185 óra, ebből
a) 140 óra elméleti oktatás,
b) 45 óra gyakorlati oktatás.
A komplex támogatási szükségletmérő képzés34
17. §35 (1) A komplex támogatási szükségletmérő képzés célja a képzésen részt vevő személy felkészítése a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 110/C. §-ában foglalt komplex szükségletfelméréshez kapcsolódó szakmai feladatok elvégzésére.
(2) A képzés kötelező óraszáma fogyatékos szakterületen 62 óra, ebből
a) 44 óra elméleti oktatás,
b) 18 óra gyakorlati oktatás.
(3) A képzés kötelező óraszáma pszichiátriai beteg és szenvedélybeteg szakterületen 52 óra, ebből
a) 34 óra elméleti oktatás,
Az óvodai és iskolai szociális segítő képzés36
17/A. §37 (1) Az óvodai és iskolai szociális segítő képzés felkészíti a képzésen részt vevő személyt a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 25. és 26. §-ában foglalt óvodai és iskolai szociális segítéshez kapcsolódó szakmai feladatok elvégzésére.
(2) A képzés kötelező óraszáma 90 óra, ebből
a) 27 óra elméleti oktatás,
b) 63 óra gyakorlati oktatás.
(3) Felsőfokú szociális szakképzettséggel nem rendelkező személyeknek a (2) bekezdés szerinti óraszámon túl 30 óra kiegészítő képzésben kell részt venniük, amelyből 15 óra elméleti oktatás, 15 óra gyakorlati oktatás.
A szociális diagnózist készítő esetmenedzser képzés38
17/B. §39 (1) A szociális diagnózist készítő esetmenedzser képzés felkészíti a képzésen részt vevő személyt a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 30. §-ában foglalt feladatok ellátására.
(2) Az (1) bekezdésben foglalt képzés kötelező óraszáma 90 óra, ebből
A szenvedélybetegek közösségi ellátása és alacsonyküszöbű ellátása képzés40
17/C. § (1) A szenvedélybetegek közösségi ellátása és alacsonyküszöbű ellátása képzés célja a képzésen részt vevő személy felkészítése a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 39/J–39/L. §-ában foglalt feladatok ellátására.
(2) A szenvedélybetegek közösségi ellátása képzés kötelező óraszáma 188 óra, ebből
a) 104 óra elméleti oktatás,
b) 84 óra gyakorlati oktatás.
(3) A szenvedélybetegek alacsonyküszöbű ellátása képzés kötelező óraszáma 173 óra, ebből
a) 89 óra elméleti oktatás,
Záró rendelkezések41
18. § (1) E rendelet 2005. január 1-jén lép hatályba.
(2)42 A 2017. január 1-jét megelőzően azonos szakmai tartalommal – a minisztérium, a Nemzeti Család- és Szociálpolitikai Intézet vagy a Nemzeti Rehabilitációs és Szociális Hivatal szervezésében vagy engedélyével – folytatott, illetve szervezett képzés a Főigazgatóság által e rendelet alapján folytatott vagy szervezett képzéssel egyenértékű.
19. §44 Az egyes szociális és gyermekvédelmi tárgyú miniszteri rendeletek módosításáról szóló 4/2019. (II. 27.) EMMI rendelettel (a továbbiakban: Módr.) megállapított 1. § b) és d) pontját, valamint 12. és 16. §-át a Módr. hatálybalépését45 követően indult képzésekre kell alkalmazni. A Módr. hatálybalépésekor folyamatban lévő támogató szolgálattal és közösségi pszichiátriai ellátással kapcsolatos képzéseket eredményesen elvégző személyek számára a tanúsítványt a „támogató szolgálat képzés” és a „közösségi pszichiátriai ellátás képzés” elvégzéséről kell kiállítani.
1. számú melléklet a 81/2004. (IX. 18.) ESZCSM rendelethez46
1/A. számú melléklet a 81/2004. (IX. 18.) ESZCSM rendelethez47
2. számú melléklet a 81/2004. (IX. 18.) ESZCSM rendelethez48
3. számú melléklet a 81/2004. (IX. 18.) ESZCSM rendelethez49
1 Az 1. § b) pontja a 4/2019. (II. 27.) EMMI rendelet 22. § (1) bekezdésével megállapított szöveg.
2 Az 1. § d) pontja a 4/2019. (II. 27.) EMMI rendelet 22. § (2) bekezdésével megállapított szöveg.
3 Az 1. § e) pontját az 55/2013. (VII. 29.) EMMI rendelet 16. § a) pontja hatályon kívül helyezte, újonnan a 7/2018. (II. 5.) EMMI rendelet 41. §-a iktatta be.
4 Az 1. § f) pontját a 4/2019. (II. 27.) EMMI rendelet 22. § (3) bekezdése iktatta be.
5 Az 1. § g) pontját a 4/2019. (II. 27.) EMMI rendelet 22. § (3) bekezdése iktatta be.
6 Az 1. § h) pontját a 4/2020. (II. 6.) EMMI rendelet 18. §-a iktatta be.
7 A 2. § (1) bekezdése a 6/2006. (XII. 12.) SZMM rendelet 4. § (2) bekezdése, a 43/2016. (XII. 27.) EMMI rendelet 19. § a) pontja szerint módosított szöveg.
8 A 2. § (3) bekezdés nyitó szövegrésze a 43/2016. (XII. 27.) EMMI rendelet 19. § b) pontja szerint módosított szöveg.
9 A 2. § (3) bekezdés a) pontját a 48/2015. (X. 28.) EMMI rendelet 13. §-a hatályon kívül helyezte, újonnan a 4/2019. (II. 27.) EMMI rendelet 23. §-a iktatta be.
10 A 2. § (3) bekezdés e) pontja a 39/2015. (VIII. 28.) EMMI rendelet 10. § c) pontja, a 43/2016. (XII. 27.) EMMI rendelet 19. § b) pontja szerint módosított szöveg.
11 A 3. § a 43/2016. (XII. 27.) EMMI rendelet 17. §-ával megállapított szöveg.
12 A 4. § (1) bekezdése a 43/2016. (XII. 27.) EMMI rendelet 19. § c) pontja, a 7/2018. (II. 5.) EMMI rendelet 47. §-a, a 4/2019. (II. 27.) EMMI rendelet 31. § a) pontja szerint módosított szöveg.
13 A 4. § (3) bekezdése a 43/2016. (XII. 27.) EMMI rendelet 19. § d) pontja, a 4/2019. (II. 27.) EMMI rendelet 31. § b) pontja szerint módosított szöveg.
14 A 4. § (4) bekezdése a 43/2016. (XII. 27.) EMMI rendelet 19. § d) pontja szerint módosított szöveg.
15 A 4. § (5) bekezdése a 43/2016. (XII. 27.) EMMI rendelet 19. § d) pontja szerint módosított szöveg.
16 Az 5. § a 48/2015. (X. 28.) EMMI rendelet 12. §-ával megállapított szöveg.
17 Az 5. § (1) bekezdése a 7/2018. (II. 5.) EMMI rendelet 42. §-ával megállapított szöveg.
18 A 6. § (2) bekezdése a 43/2016. (XII. 27.) EMMI rendelet 19. § d) pontja szerint módosított szöveg.
19 A 7. § (1) bekezdése a 4/2019. (II. 27.) EMMI rendelet 24. §-ával megállapított szöveg.
20 A 10. § (2) bekezdése a 4/2020. (II. 6.) EMMI rendelet 19. §-ával megállapított szöveg.
21 A 10. § (4) bekezdése a 43/2016. (XII. 27.) EMMI rendelet 19. § d) pontja, a 4/2019. (II. 27.) EMMI rendelet 31. § c) pontja szerint módosított szöveg.
22 A 11. § (1) bekezdése a 7/2018. (II. 5.) EMMI rendelet 43. §-ával megállapított szöveg.
23 A 11. § (2) bekezdése a 37/2007. (XII. 22.) SZMM rendelet 21. § (1) bekezdésével megállapított szöveg. E módosító rendelet 22. § (7) bekezdése alapján a rendelkezést a 2008. január 1. napját követően indult képzésekre kell alkalmazni.
24 A 11. § (3) bekezdését a 37/2007. (XII. 22.) SZMM rendelet 21. § (2) bekezdése iktatta be, hatályon kívül helyezte a 7/2018. (II. 5.) EMMI rendelet 48. §-a.
25 Az „A támogató szolgálat képzés” alcím címe a 4/2019. (II. 27.) EMMI rendelet 25. §-ával megállapított szöveg.
26 A 12. § a 4/2019. (II. 27.) EMMI rendelet 25. §-ával megállapított szöveg.
27 A 13. §-t a 4/2019. (II. 27.) EMMI rendelet 32. § a) pontja hatályon kívül helyezte.
28 A 14. §-t a 4/2019. (II. 27.) EMMI rendelet 32. § a) pontja hatályon kívül helyezte.
29 A 15. § (2) bekezdés nyitó szövegrésze a 4/2020. (II. 6.) EMMI rendelet 21. § a) pontja szerint módosított szöveg.
30 A 15. § (2) bekezdés a) pontja a 4/2020. (II. 6.) EMMI rendelet 21. § b) pontja szerint módosított szöveg.
31 A 15. § (2) bekezdés b) pontja a 4/2020. (II. 6.) EMMI rendelet 21. § c) pontja szerint módosított szöveg.
32 Az „A közösségi pszichiátriai ellátás képzés” alcím címe a 4/2019. (II. 27.) EMMI rendelet 26. §-ával megállapított szöveg.
33 A 16. § a 4/2019. (II. 27.) EMMI rendelet 26. §-ával megállapított szöveg.
34 A 17. §-t megelőző alcímet az 55/2013. (VII. 29.) EMMI rendelet 16. § b) pontja hatályon kívül helyezte, újonnan a 7/2018. (II. 5.) EMMI rendelet 44. §-a iktatta be.
35 A 17. §-t az 55/2013. (VII. 29.) EMMI rendelet 16. § b) pontja hatályon kívül helyezte, újonnan a 7/2018. (II. 5.) EMMI rendelet 44. §-a iktatta be.
36 Az „Az óvodai és iskolai szociális segítő képzés” alcím címét a 4/2019. (II. 27.) EMMI rendelet 27. §-a iktatta be.
37 A 17/A. §-t a 7/2018. (II. 5.) EMMI rendelet 44. §-a iktatta be, szövege a 4/2019. (II. 27.) EMMI rendelet 28. §-ával megállapított szöveg.
38 Az „A szociális diagnózist készítő esetmenedzser képzés” alcím címét a 4/2019. (II. 27.) EMMI rendelet 29. §-a iktatta be.
39 A 17/B. §-t a 4/2019. (II. 27.) EMMI rendelet 29. §-a iktatta be.
40 Az „A szenvedélybetegek közösségi ellátása és alacsonyküszöbű ellátása képzés” alcímet (17/C. §) a 4/2020. (II. 6.) EMMI rendelet 20. §-a iktatta be.
41 A 18. §-t megelőző alcím címet a 7/2018. (II. 5.) EMMI rendelet 45. §-a iktatta be.
42 A 18. § (2) bekezdése a 43/2016. (XII. 27.) EMMI rendelet 18. §-ával megállapított szöveg.
43 A 18. § (3) bekezdését a 43/2016. (XII. 27.) EMMI rendelet 20. §-a hatályon kívül helyezte.
44 A 19. §-t a 4/2019. (II. 27.) EMMI rendelet 30. §-a iktatta be.
45 A hatálybalépés időpontja 2019. február 28.
46 Az 1. számú mellékletet a 4/2019. (II. 27.) EMMI rendelet 32. § b) pontja hatályon kívül helyezte.
47 Az 1/A. számú mellékletet a 7/2018. (II. 5.) EMMI rendelet 46. § (2) bekezdése iktatta be, hatályon kívül helyezte a 4/2019. (II. 27.) EMMI rendelet 32. § b) pontja.
48 A 2. számú mellékletet a 4/2019. (II. 27.) EMMI rendelet 32. § b) pontja hatályon kívül helyezte.
49 A 3. számú mellékletet a 4/2019. (II. 27.) EMMI rendelet 32. § b) pontja hatályon kívül helyezte.